ปชช. แห่ต่อคิวซื้อหน้ากากอนามัย ทำเนียบฯ แจงไม่แจกฟรี หวั่นไปขายต่อ
ปชช.แห่ต่อคิวซื้อหน้ากากอนามัย หลังทำเนียบฯ เปิดจำหน่ายราคาต้นทุน แก้ปัญหาขาดตลาด แจง ไม่แจกฟรี เหตุความต้องการสูง หวั่นกักตุนนำไปขายต่อฟันกำไร ขณะที่พณ.เปิดจำหน่าย 8 ก.พ.จ่อ กระจายลงร้านธงฟ้าวันที่ 7 ก.พ. จากสถานการณ์ไวรัสโคโรนา ประชาชนมีความต้องการหน้ากากอนามัยและเจลแอลกอฮอล์ล้างมือเป็นจำนวนมาก จนขาดตลาด ขณะที่พล.อ.ประยุทธ์ จันทร์โอชา นายกรัฐมนตรีและรมว.กลาโหม สั่งหน่วยงานที่เกี่ยวข้องแจกจำหน่ายประชาชนส่วนหนึ่ง โดยเฉพาะพื้นที่เสี่ยง โดยเร่ิม 18 จุดในกทม.ก่อนนั้น และรัฐบาลได้ให้มีการจำหน่ายให้กับประชาชนที่ทำเนียบรัฐบาลเร่ิมวันที่ 7 ก.พ.จัดจำหน่ายครั้งแรกต่อเนื่อง 15 วันนั้นผู้สื่อข่าวรายงานจากทำเนียบรัฐบาลว่า วันที่ 7 ก.พ.วันแรกของการเปิดจำหน่าย บรรยากาศคึกคักตั้งแต่ก่อนเปิดจำหน่ายในเวลา 10.00 น. มีประชาชนมาเข้าแถวรอต่อคิวเป็นจำนวนมากทั้ง 2 จุดคือที่บริเวณประตู 6 ฝั่งน้ำพุ ติดสะพานมัฆวานรังสรรค์ ถนนราชดำเนินนอกและที่ศูนย์บริการประชาชน สำนักงาน ก.พ.ถนนพิษณุโลก ตรงข้ามทำเนียบรัฐบาล จำกัดจำนวนคนละ 1 ชุด โดยหน้ากากอนามัย 10 ชิ้น 25 บาท แอลกอฮอล์และเจลล้างมือชุดละ 141 บาท จุดละ 1 หมื่นชิ้น ทั้งนี้ นางนฤมล ภิญโญสินวัฒน์ โฆษกประจำสำนักนายกรัฐมนตรี และนายธีรภัทร ประยูรสิทธิ ปลัดสำนักนายกรัฐมนตรี มาร่วมจำหน่ายด้วย ทั้งนี้ปรากฎว่าทั้ง 2 จุดจำหน่ายหมดรวดเร็วภายในเวลา 30 นาทีขณะที่นายธีรภัทร กล่าวว่า เป็นบัญชานายกฯ ที่ให้จำหน่ายให้กับประชาชนที่มีความต้องการ และที่ให้เพียงคนละ 1 ชุด จำนวน 10 ชิ้นนั้น เพื่อบรรเทาความเดือดร้อนในช่วงที่หน้ากากอนามัยขาดแคลนสามารถใช้ได้ต่อคนถึง 10 วัน รวมทั้งเจลล้างมือด้วย ซึ่งคาดว่าหลังจากนี้การผลิตจะมีออกมาจำนวนมากตามความต้องการของประชาชน ทั้งนี้ที่ไม่ได้แจกฟรี เพราะภาพรวมมีความต้องการจำนวนมาก เกรงจะมีคนมานำไปขายต่อเพื่อหวังผลกำไรและกักตุน ถึงได้จำหน่ายในราคาต้นทุน ซึ่งรับมาจากกระทรวงพาณิชย์และองค์การเภสัชกรรมด้าน นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวว่า ทั้งนี้เพื่อแบ่งเบาภาระประชาชนที่ไม่สามารถหาซื้อหน้ากากอนามัยได้ และวันที่ 8 ก.พ.กระทรวงพาณิชย์จะเปิดจำหน่ายหน้ากากอนามัยเพิ่มเติม ที่กระทรวงพาณิชย์ ถนนสนามบินน้ำ จ.นนทบุรี รวมถึงสามารถหาซื้อได้ที่กระทรวงสาธารณสุข และจะขยายจำหน่ายที่ร้านธงฟ้าประชารัฐ เพื่อให้ทั่วถึงประชาชนทั้งประเทศ โดยปัจจุบันกองทัพ กระทรวงกลาโหม และกทม.นำไปแจกจ่ายหน้ากากอนามัยฟรีตามจุดต่างๆ ให้กับประชาชนอยู่แล้ว เมื่อถามว่าหลายคนวิพากษ์วิจารณ์การจำกัดจำนวนและอยากให้รัฐบาลแจกฟรีนั้น นางนฤมล ตอบว่า รัฐบาลจะนำข้อเสนอแนะไปปรับปรุงส่วนกรณีมีครูเดินทางมาซื้อหน้ากากอนามัยเพื่อไปแจกจ่ายนักเรียนแต่ถูกจำกัดจำนวนนั้น จะประสานกระทรวงศึกษาธิการและกระทรวงสาธารณสุข จัดหาหน้ากากอนามัยมอบให้กับโรงเรียนต่างๆ ต่อไป และกระจายสินค้าไปร้านค้าองค์การเภสัชกรรมให้มากขึ้น เมื่อถามว่าบทลงโทษกับผู้ที่จำหน่ายหน้ากากอนามัยเกินราคามีอะไรบ้าง นางนฤมล กล่าวว่า กระทรวงสาธารณสุขและกระทรวงพาณิชย์กำลังลงพื้นที่ตรวจสอบ หากพบฉวยโอกาสขายเกินราคาและกักตุนจะจับกุมดำเนินคดี
ปชช.แห่ต่อคิวซื้อหน้ากากอนามัย หลังทำเนียบฯ เปิดจำหน่ายราคาต้นทุน แก้ปัญหาขาดตลาด แจง ไม่แจกฟรี เหตุความต้องการสูง หวั่นกักตุนนำไปขายต่อฟันกำไร ขณะที่พณ.เปิดจำหน่าย 8 ก.พ.จ่อกระจาย
ไวรัสโคโรน่า,ไวรัสโคโรนา,ไวรัสอู่ฮั่น,หน้ากากอนามัย,ทำเนียบรัฐบาล,หน้ากากอนามัยขาดตลาด,ไฮไลต์ไวรัสโคโรน่า,ข่าวทั่วไป